Karang sebuah tulisan dalam bahasa Minangkabau yang bernada naratif dan panjangnya 1 paragraf.

Mulo nyo ambo tingga atau labiah tapeknyo partamo kali amak jo apak ambo manikah tingga di tampek umah urang nan dimano bisa dikecek an manumpang. Amak ambo nan hanyo lulusan SD jo apak ambo nan hanyo lulusan sakolah manangah indak ado karajo tetap. Untuak mamanuhi kabutuhan rumah tanggo, amak ambo tiok hari pasa manjua sayua dan apak ambo mancubo paruntuangan manjadi tukang parabot. Indak lamo siap itu abang tatuo ambo lahia dan mambuek baban balanjo manjadi tambah gadang. Dari situ apak ambo batekad untuak mambuek rumah bia indak manumpang lai ka tatanggo, nan sabananyo dunsanak pulo tapi tetap indak lamak hati kalau manumpang taruih.